Primul oraș din România unde a început reciclarea hainelor vechi. Tomberoanele improvizate sunt păzite de polițiștii locali
A început reciclarea hainelor în Baia Mare. Tomberoanele sunt mai mult o improvizație, pentru că sunt identice cu cele de gunoi, dar au lipite un afiș pe care scrie „deșeuri textile”. În Arad, în schimb, Garda de Mediu anunță că va începe controale pentru a vedea dacă primăriile din județ au asigurat colectarea deșeurilor textile, conform măsurii cerute de Uniunea Europeană de la 1 ianuarie.